Curtea de Apel Craiova a dispus menţinerea arestului preventiv faţă de un bărbat de 57 de ani, din Slatina, Olt, condamnat la 12 ani şi 6 luni de închisoare pentru pornografie infantilă, agresiune sexuală, şantaj şi viol. Potrivit anchetatorlilor, inculpatul a determinat mai multe minore să-i trimită fotografii şi înregistrări video cu caracter pornografic prin intermediul unei reţele de socializare. Pentru a primi în continuare astfel de imagini, inculpatul ar fi şantajat două victime minore.
Procurorii DIICOT anunţau, în ianuarie 2022, arestarea unui bărbat suspectat de pornografie infantilă şi şantaj.
„În perioada mai 2021 – ianuarie 2022, prin intermediul unor rețele de socializare, inculpatul a determinat un număr de 10 persoane vătămate minore să îi trimită fotografii și înregistrări video cu caracter pornografic, acesta stocându-le atât pe telefonul său mobil, cât și pe alte suporturi informatice.
Pentru a obține în continuare materiale cu caracter pornografic, inculpatul a șantajat două dintre persoanele vătămate minore cu darea în vileag a unora dintre materialele cu caracter pornografice pe care le primise anterior”, au explicat anchetatorii. Pe data de 19 ianuarie 2022, bărbatul a fost arestat preventiv. Mandatul de arestare a fost emis de Tribunalul Olt.
Oltean condmanat pentru zeci de infracţiuni sexuale
În iunie, anul trecut, inculpatul a fost deferit justiţiei. În cursul cercetărilor, anchetatorii au stabilit că, de fapt, bărbatul a făcut nu mai puţin de 16 victime. Toate s-au constituit părţi civile în procesul penal. Pentru că unele minore au fost obligate să-i trimită imagini video cu penetrarea organului genital cu mâna sau diverse obiecte, bărbatul a fost acuzat şi de viol sau act sexual cu un minor. Inculpatul a fost acuzat de pornografie infantilă (16 acte materiale), viol (7 acte matriale), agresiune sexuală, act sexual cu un minor (27 acte materiale) şi corupere sexuală a minorilor (21 acte materiale).
Dosarul a fost înregistrat pe rolul Tribunalului Olt, instanţă care s-a pronunţat pe 22 martie, anul acesta. Inculpatul a fost condamnat la 12 ani şi 6 luni de închisoare pentru infracţiunile comise. Hotărârea instnanţei a fost acată cu apel de bărbat la Curtea de Apel Craiova. Primul termen de judecată a fost stabilit de instanţă pentru data de 3 iunie. Marţi, pe 14 mai, Curtea de Apel Craiova a dispus menţinerea arestului preventiv faţă de inculpat. Hotărârea instanţei este definitivă.